Cicakman 3

Cicakman 3 (Jawi: چيچقمن 3) ialah sebuah filem aksi adiwira Malaysia 2015 arahan bersama Yusry Abdul Halim dan Ghaz Abu Bakar terbitan KRU Studios dengan kerjasama Astro Shaw dan Grand Brilliance. Dibintangi oleh Zizan Razak, Lisa Surihani dan Fizz Fairuz, filem ini mengisahkan tentang Man, seorang bapa dan suami yang telah bercerai dengan isterinya, Linda. Pada suatu hari, dia telah terjumpa sebuah kotak yang mana dia diberi tanggungjawab untuk menjadi Cicakman yang baharu. Dia menerima tanggungjawab tersebut selepas 7 tahun kehilangan Cicakman yang asal dan kehadiran superhero baru, Super Bro. Filem ini merupakan kesinambungan daripada dua filem Cicakman dan filem terakhir dalam trilogi Cicakman.

Cicakman 3 telah ditayangkan pada 12 Mac 2015 hingga kejayaan komersial. Ia telah menerima ulasan positif daripada pengkritik filem dan telah memperoleh kutipan pecah panggung sebanyak RM2.53 juta. Filem ini telah memenangi satu daripada empat pencalonan dalam Festival Filem Malaysia ke-28, iaitu Kesan Visual Khas Terbaik.

 Plot 
Selepas 7 tahun daripada peristiwa filem kedua, Cicakman, bekas superhero Metrofulus telah hilang (khabar angin mengatakan Cicakman telah mati atau telah bersara). Sepanjang kehilangannya, superhero baru yang dikenali sebagai Super Bro telah muncul dan menjadi super hero baru Metrofulus.

Sekumpulan pengganas Mak Nyah cuba mencuri prototaip alat senjata baharu Tentera Metrofulus sebelum cubaan mereka digagalkan oleh Super Bro. Man (Zizan Razak), di ambang perceraian dengan isterinya, Linda (Lisa Surihani), berebut hak penjagaan anak mereka, Boboy (Rykarl Iskandar). Inspektor Adam Faiz (Fizz Fairuz) pula merupakan kawan lama Linda dan adik kepada Komisioner Kahar (Rashidi Ishak).

Man tinggal di rumah rakannya, Jojo (Bell Ngasri). Pada satu malam, dia menjumpai lambang Cicakman yang asalnya diletakkan di parung Cicakman. Man meletakkan lambang tersebut di tempat sepatutnya sebelum tindakannya itu menemukannya dengan sebuah kotak peninggalan Cicakman sebelumnya, Hairi. Man pulang ke rumah dan berbual dengan seorang gadis. Gadis itu kemudian telah diganggu oleh geng motosikal manakala Man berlari masuk ke dalam rumahnya. Man membuka kotak itu dan mendapati dia telah dipilih sebagai Cicakman yang baru. Man memakai pakaian Cicakman, dan dengan penuh keyakinan, dia pergi ke bawah untuk menghentikan serangan itu.

Gadis itu terus diganggu, dan untuk tempoh masa yang panjang. Gadis itu hampir diperkosa sebelum Cicakman muncul. Cicakman melawan samseng tetapi gagal kerana dia masih belum menemui potensi sebenar. Di dalam kotak itu terkandung serum yang memberi dia keupayaan seperti Cicakman. Bermula dari saat itu, barulah dia berjaya mencari potensi sebenarnya. Dia secara beransur-ansur memperoleh keupayaannya dengan lidah, bergerak laju dalam pertempuran, memanjat dinding dan sebagainya. Setelah itu, Cicakman sekali lagi bertemu dengan samseng yang menganggu gadis itu dan mengalahkan mereka.

Perjuangan Man mempertahankan rumah tangganya, pencerobohan Adam, dan usaha untuk menyelamatkan keretapi yang dirampas oleh sekumpulan samseng, gagal kerana Super Bro campur tangan. Orang ramai tidak lagi peduli dengan usaha Cicakman untuk menyelamatkan keadaan dan lebih mengagumi Super Bro. Cicakman kemudiannya telah dibelasah oleh Super Bro.

Terdapat satu ketika, Man campur tangan dengan kerja baru Linda sebagai penyanyi di bar tempatan (yang disediakan oleh Adam), dan menjumpai folder dalam darah yang mengandungi gambar Adam dan seorang lelaki tertentu.

Apabila Man pulang ke rumah, dia mendapati Jojo telah diliwat oleh Super Bro. Kesannya, Jojo mulai trauma apabila mendengar nama Super Bro.

Keesokan harinya, Man yang sepatutnya melihat hari sukan anaknya, terserempak dengan samseng yang cuba merampas keretapi tempoh hari. Dia menyiasat sebuah trak yang mencurigakan di bar di mana Linda menyanyi. Sebagai Cicakman, dia mengejar trak itu, tetapi telah ditembak di dadanya. Di sinilah Cicakman memperoleh potensi sepenuhnya penjanaan diri. Lalu dia pergi ke tempat hari sukan, tetapi lewat dan cuba untuk menjelaskan kepada Linda mengapa dia terlepas hari sukan anaknya itu. Pada masa yang sama, Adam mengancam Boboy jika dia mencuri dengar.

Pada ketika ini, Man, dengan rasa putus asa, telah membuang dan membakar sut Cicakman. Ketika dia berjalan berhampiran dengan dinding, dia melihat sebuah poster dikehendaki daripada orang yang sama dalam gambar dengan Adam. Menyedari Adam ialah penjenayah, Man mengeluarkannya kembali pakaiannya yang dibakar.

Cicakman membuktikan dirinya seorang wira yang mampu dengan menghantar gambar Adam dan pemimpin gangster itu kepada polis.

Adam membawa Linda kepada acara pra-jubli mana dia akan menyanyi. Adam meluahkan rasa cintanya dan niatnya untuk mengahwini Linda, tetapi dia bertindak ganas apabila lamarannya ditolak. Dia mengikat Lisa dan Boboy sebelum mencabar Cicakman untuk berlawan buat kali terakhir.

Cicakman datang untuk menyelamatkan Lisa dan Boboy. Ketika bertempur, Super Bro tertembak Roda Ferris. Penghuni Roda Ferris itu mendapat masalah dan Cicakman berjaya menyelamatkan mereka. Super Bro kemudiannya menembak sebuah stroller bayi. Jadi Cicakman menyelamatkan bayi itu. Cicakman, yang cedera akibat letupan stroller itu, dibelasah habis-habisan oleh Super Bro. Tetapi disebabkan oleh kuasa penjanaan semula beliau, Cicakman hanya perlu bertahan sehingga bateri Super Bro habis. Cicakman berjaya mengalahkan Super Bro yang kehabisan bateri dengan menendang dia ke dalam laut. Penjahat itu bangkit semula, tetapi dia mendapat kejutan elektrik dan akhirnya meletup.

Cicakman diberi pingat dan patung penghargaan baru oleh Datuk Bandar (Sathiya) untuk keberaniannya. Man mendedahkan identiti sebenarnya untuk membuktikan betapa dia berjaya menjadi seorang bapa dan suami yang bertanggungjawab.

 Pelakon 
 Zizan Razak sebagai Man / Cicak-Man
 Lisa Surihani sebagai Linda
 Fizz Fairuz sebagai Inspektor Adam Faiz / Super Bro (antagonis utama).
 Bell Ngasri sebagai Jojo
 Raykarl Iskandar sebagai Boboy
 Adam Corrie Lee sebagai Hassan
 Azizah Mahzan sebagai Puan Zaleha
 Rashidi Ishak sebagai Komisioner Kahar
 Sathiya sebagai Datuk Bandar Metrofulus
 Nizam Kama sebagai pekerja binaan

 Penerbitan 
Kesinambungan ketiga untuk Cicak-Man telah diumumkan pada Ogos 2012 dengan Yusry kembali sebagai pengarah dengan Ghaz Abu Bakar sebagai pengarah bersama.

Filem ini telah kembali kepada formula asal filem Cicakman iaitu komedi dengan disulami elemen kekeluargaan. Walau bagaimanapun, filem ini bukan filem kesinambungan dua filem sebelumnya mahupun reboot kerana berkisarkan watak serta jalan cerita yang berbeza secara keseluruhannya. Teraju utama bagi dua filem sebelum ini iaitu Saiful Apek dan Fasha Sandha telah dibersarakan dan digantikan oleh Zizan Razak dan Lisa Surihani.Zizan Razak sangat teruja untuk menggalas tanggungjawab sebagai Cicakman dan mengulas ianya sebagai "satu peluang yang tidak dapat dilepaskan". Filem ini merupakan filem pertama Lisa Surihani di bawah arahan suaminya, Yusry Abdul Halim.

Filem ini telah menjalani penggambaran di Universiti SEGi, Kuala Lumpur dan Johor Bahru serta memakan masa selama 44 hari bermula 15 Ogos 2013. Filem ini merupakan yang pertama dalam trilogi ini yang menampilkan arahan bersama Yusry Abdul Halim dan Ghaz Abu Bakar serta hasil terbitan tiga syarikat produksi, KRU Studios, Astro Shaw dan Grand Brilliance. Nama-nama tempat di dalam filem ini mendapat inspirasi daripada filem P. Ramlee seperti nama negeri Isketambola dalam filem Tiga Abdul.

Kostum bagi filem ini merupakan yang paling mahal berbanding dua filem sebelumnya dengan harga mencecah RM 100 ribu serta memakan belanja terbesar dalam produksi filem ini. Sut kostum Cicak Man dan Super Bro, masing-masing dihasilkan lebih daripada satu dengan antara salah satu kostum Cicak Man digunakan untuk adegan terbakar. Kostum Super Bro pula dihasilkan lengkap dengan sistem teknologi, menjadikannya lebih mahal daripada kostum Cicak Man. Fizz Fairuz mengakui kesukarannya untuk memakai kostum Super Bro. “Proses memakainya saja sudah rumit. Itu belum lagi ketika berlakon dan melakukan pergerakan. Memang saya tidak selesa, lebih-lebih lagi terpaksa memakainya selama tiga jam dalam sehari”.

Kostum Cicakman telah dikritik oleh peminat kerana kelihatan kurang kemas dan terlalu ringkas. Pengarah filem, Yusry Abdul Halim, walau bagaimanapun menjelaskan kostum tersebut memang direka sedemikian agar kelihatan lebih realistik dengan jalan cerita di mana kostum tersebut dibeli oleh Man (Zizan Razak) dari kedai kostum.

 Keluaran dan sambutan 

 Pemasaran 
Meneruskan tradisi filem ini, penaja bagi filem ketiga Cicak Man ialah Kit Kat. Makanan ini dijadikan snek kegemaran bagi Boboy (Rykarl) dan Man (Zizan Razak).

 Tayangan 
Tayangan perdana trailer filem ini telah dilakukan di Paviliion, Kuala Lumpur pada 28 Januari 2015.
Tayangan perdana filem ini telah dilakukan di Cathay Cineplex, eCurve, Mutiara Damansara pada 3 Mac 2015. Filem ini ditayangkan kepada umum pada 12 Mac 2015.

 Kutipan 
Filem ini berjaya mengutip RM 1 juta dalam tempoh empat hari tayangan. Selepas 10 hari, filem ini berjaya mengutip RM 2.5 juta.

 Runut bunyi 
Lagu tema rasmi filem ini ialah Adiwira hasil nyanyian Zizan Razak dan KRU.

 Anugerah dan pencalonan 
 Tahun Anugerah Kategori Penerima/Karya tercalon Keputusan 2015Anugerah Lawak Warna 2015 Filem Komedi TerbaikNorman Abdul Halim   Pelakon Komedi Wanita Terbaik (Filem)Azizah Mahzan  2016Festival Filem Malaysia ke-28Kesan Visual Khas TerbaikYusry Abdul HalimBusana TerbaikHasnan YaacobLagu Tema Asal TerbaikEdry Abdul HalimPelakon Kanak-kanak TerbaikRayqal

 Rujukan 

 Pautan luar 


Kategori:Filem Malaysia tahun 2015
Kategori:Filem adiwira
Kategori:Cicak-Man
Kategori:Filem terbitan KRU Studios
Kategori:Filem terbitan Grand Brilliance
Kategori:Filem terbitan Astro Shaw
Kategori:Filem arahan Ghaz Abu Bakar
Kategori:Filem arahan Yusry Abdul Halim
Kategori:Filem bahasa Melayu
Kategori:Filem aksi Malaysia
Kategori:Filem cereka sains Malaysia
Kategori:Filem komedi Malaysia
Kategori:Filem adiwira Malaysia